
PLÁZAKULTÚRA. A fiatalok szabadidő eltöltési szokásainak elemzése a plázakultúra tükrében

Napjainkban nagy gondot jelent a fiatalok számára szabadidejük kulturált és biztonságos helyen való eltöltése. A kisebb városokban, illetve falvakban igen kevés lehetőség adódik számukra szórakozásra, baráti találkozókra, kikapcsolódásra. Ennek eredménye az, hogy egyre több fiatal használja a plázákat közösségi színtérként, illetve szórakozási igényeik kielégítésére.
Kutatásomat lakóhelyemen, a Borsod-Abaúj-Zemplén megyében található Edelényben, illetve a megyeszékhelyen, Miskolcon végeztem. Célom volt a fiatalok szabadidő eltöltésének vizsgálata. Ehhez feltérképeztem a lakóhelyem kínálta lehetőségeket, s összevetetten a Miskolcon adódó kínálattal, különös figyelmet szentelve a Miskolc Plázára, amely erőteljesen vonzza a fiatal korosztályt a megyében.
Dolgozatom a következő hipotézisek alátámasztásra, illetve megcáfolására épül:
- A lakóhelyemen élő fiatal generáció tagjai Edelényen kívül választanak szabadidő eltöltésére szolgáló helyeket, létesítményeket.
- Úti céljukként az Edelénytől 25 km-re található Miskolc Plázát tűzik ki
- A plázában történő szabadidő eltöltésnek nem a vásárlás a fő funkciója.
- A megkérdezett fiatalok megfelelő közösségi színtérnek tartják a bevásárlóközpontokat.
Ezen feltevések fényében empirikus kutatást végeztem a lakóhelyemen élő fiatalok körében.
Mind a kérdőíves lekérdezés, mind az interjúk készítése munkám részét képezték. A célcsoport tagjai Edelény város fiataljai, a 14 évestől a 24 éves korosztályig. Kérdőívem 15 zárt kérdésből tevődik össze, mely legfőképpen a fiatalok plázahasználati szokásaira irányul. Munkám sikeressége érdekében további 10 edelényi fiatallal volt alkalmam mélyinterjút készteni.
Vizsgálódásom eredményei azt bizonyítják, hogy az edelényi fiatalok a vágynak az inger gazdag szórakozási, kikapcsolódási lehetőségekre, és nem a lakóhelyük adta lehetőségeket használják ki ennek kielégítésére.



